b"\n_START_ARTICLE_\nKilonova\n_START_SECTION_\nTeoria\n_START_PARAGRAPH_\nL'espiral i la fusi\xc3\xb3 de dos objectes compactes \xc3\xa9s la font d'ones gravitat\xc3\xb2ries (GW) Es creu que les kilonoves s\xc3\xb3n font d'esclat de raigs gamma (GRB) i la principal font dels elements estables provinents del proc\xc3\xa9s R a l'univers. El nom kilonova el va introduir Metzger et al. al 2010 per caracteritzar els pics de brillantor de m\xc3\xa9s de 1000 cops d'una nova habitual. El model b\xc3\xa0sic de la fusi\xc3\xb3 de dues estrelles de neutrons el van proposar Li-Xin i Bohdan Paczy\xc5\x84ski el 1998.\n_START_SECTION_\nObservacions\n_START_PARAGRAPH_\nLa primera observaci\xc3\xb3 d'una kilonova va ser el 2013, associada amb l'esclat de raigs gamma GRB 130603B, quan es va poder observar l'espectre infraroig de la kilonova pel telescopi espacial Hubble._NEWLINE_El 16 d'octubre de 2017, la col\xc2\xb7laboraci\xc3\xb3 LIGO i VIRGO van anunciar la detecci\xc3\xb3 simult\xc3\xa0nia d'una ona gravitacional (GW170817) i el seu corresponent senyal electromagn\xc3\xa8tic (GRB 170817A, AT 2017gfo) i es va poder demostrar que una kilonova era el fruit d'una fusi\xc3\xb3 de dues estrelles de neutrons. Es va poder localitzar la kilonova a la gal\xc3\xa0xia NGC 4993."